CKP พุ่ง 4% โบรกฯมองกำไร Q3 โตต่อ รับจีนปล่อยน้ำ – ฝนตกหนัก หนุนกำลังผลิตโรงไฟฟ้าเพิ่ม
CKP พุ่ง 4% โบรกฯมองกำไร Q3 โตต่อเนื่อง รับปัจจัยบวกจีนปล่อยน้ำจากเขื่อนลงแม่น้ำโขงมาก และฝนตกหนักบวกกับพายุโซนร้อนเข้าสปป.ลาวตอนบน ซึ่งเป็นที่ตั้ง “โรงไฟฟ้าพลังงานน้ำไซยะบุรี” และ “น้ำงึม2”  โดยจะหนุนกำลังผลิตเพิ่มขึ้นอย่างมาก แนะ “ซื้อ” ราคาเป้าหมาย 6.50 บ. 
2 ส.ค. 2564

ผู้สื่อข่าวรายงานว่าวันนี้ (2 ส.ค. 2564) ราคาหุ้นบริษัท ซีเค พาวเวอร์ จำกัด (มหาชน) หรือ CKP ปิดตลาด อยู่ที่ระดับ 6.15 บาท เพิ่มขึ้น 0.25 บาท หรือ 4.24% โดยทำจุดสูงสุดที่ 6.25 บาท และทำจุดต่ำสุดที่ 5.85 บาท ด้วยมูลค่าการซื้อขาย 409.36 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (30 ก.ค. 2564) โดยคาดกำไรไตรมาส 2/2564 โดดเด่นสู่ระดับ 750 ล้านบาท และเร่งขึ้นต่อเนื่องในไตรมาส 3/2564 ด้วยแรงหนุนจีนปล่อยน้ำจากเขื่อนลงแม่น้ำโขงมาก อีกทั้งปีนี้ฝนเริ่มตกซุกและล่าสุดพายุโซนร้อน Koguma ได้เคลื่อนเข้าสู่สปป.ลาวตอนบน ซึ่งเป็นที่ตั้ง “โรงไฟฟ้าพลังงานน้ำไซยะบุรี” และ “น้ำงึม2” โดยจะหนุนน้ำเพิ่มขึ้นอย่างมาก ทั้งนี้ยังคงแนะนำ “ซื้อ” ราคาเป้าหมาย 6.50 บาท
 